CELEX: 62015FN0078
Language: el
Date: 2015-05-18 00:00:00
Title: Υπόθεση F-78/15: Προσφυγή-αγωγή της 18ης Μαΐου 2015 — ZZ κ.λπ. κατά ΕΤΕπ

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/56
            
         Προσφυγή-αγωγή της 18ης Μαΐου 2015 — ZZ κ.λπ. κατά ΕΤΕπ
   (Υπόθεση F-78/15)
   (2015/C 279/72)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ZZ κ.λπ. (εκπρόσωπος: L. Levi, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων (ΕΤΕπ)
   
      Αντικείμενο και περιγραφή της διαφοράς
   
   Αφενός, αίτημα ακυρώσεως των αποφάσεων που περιλαμβάνονται στα εκκαθαριστικά σημειώματα μισθοδοσίας Φεβρουαρίου 2015 των προσφευγόντων-εναγόντων, με τις οποίες περιορίζεται η ετήσια αναπροσαρμογή των μισθών στο 1,2 % για το 2015, των μεταγενέστερων εκκαθαριστικών σημειωμάτων μισθοδοσίας, καθώς και, εφόσον απαιτείται, των ενημερωτικών σημειωμάτων που απηύθυνε στις 6 και 10 Φεβρουαρίου 2015 η καθής-εναγομένη στους προσφεύγοντες-ενάγοντες. Αφετέρου, αίτημα να υποχρεωθεί η ΕΤΕπ να αποκαταστήσει τη ζημία και την ηθική βλάβη που υποστηρίζουν ότι υπέστησαν οι προσφεύγοντες-ενάγοντες.
   
      Αιτήματα
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να κρίνει την προσφυγή-αγωγή παραδεκτή και βάσιμη, συμπεριλαμβανομένου του προβαλλόμενου ισχυρισμού περί ελλείψεως νομιμότητας·
            
         
               —
            
            
               κατά συνέπεια:
               
                           —
                        
                        
                           να ακυρώσει τις αποφάσεις που περιλαμβάνονται στα εκκαθαριστικά σημειώματα μισθοδοσίας Φεβρουαρίου 2015 των προσφευγόντων-εναγόντων, με τις οποίες περιορίζεται η ετήσια αναπροσαρμογή των μισθών στο 1,2 % για το 2015 και, κατά συνέπεια, τις παρόμοιες αποφάσεις που περιλαμβάνονται στα μεταγενέστερα εκκαθαριστικά σημειώματα μισθοδοσίας, καθώς και, εφόσον απαιτείται, τα δύο ενημερωτικά σημειώματα που απηύθυνε στις 6 Φεβρουαρίου 2015 και στις 10 Φεβρουαρίου 2015 η καθής-εναγομένη στους προσφεύγοντες-ενάγοντες·
                        
                     
         
               —
            
            
               ως εκ τούτου, να υποχρεώσει την καθής-εναγομένη:
               
                           —
                        
                        
                           να καταβάλει σε καθέναν προσφεύγοντα-ενάγοντα ως αποκατάσταση της υλικής ζημίας (i) τις διαφορές αποδοχών που προκύπτουν από την εφαρμογή της ετήσιας αναπροσαρμογής για το 2015, ήτοι αυξήσεως 0,4 %, για το χρονικό διάστημα από την 1η Ιανουαρίου 2015 έως την 31η Δεκεμβρίου 2015· (ii) τις διαφορές αποδοχών που προκύπτουν ως συνέπεια της εφαρμογής ετήσιας αναπροσαρμογής κατά 1,2 % για το 2015 επί του ποσού των μισθών που θα καταβληθούν από τον Ιανουάριο του 2016· (iii) τόκους υπερημερίας επί των οφειλόμενων διαφορών αποδοχών έως της πλήρους εξοφλήσεως των οφειλόμενων ποσών, με εφαρμογή για τον υπολογισμό των τόκων υπερημερίας τού, ισχύοντος κατά την κρίσιμη περίοδο, επιτοκίου που καθορίζει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως, προσαυξημένου κατά τρεις μονάδες και (iv) αποζημίωση για την απώλεια αγοραστικής δύναμης, το σύνολο της υλικής ζημίας εκτιμωμένου προσωρινά στο ποσό των 30  000 ευρώ για καθέναν από τους προσφεύγοντες-ενάγοντες·
                        
                     
                           —
                        
                        
                           να καταβάλει σε καθέναν από τους προσφεύγοντες-ενάγοντες το ποσό των 1  000 ευρώ προς ικανοποίηση της ηθικής τους βλάβης·
                        
                     
         
               —
            
            
               να καταδικάσει την ΕΤΕπ στο σύνολο των δικαστικών εξόδων.